Cedric & Suné Brummer – Troue van die jaar kompetisie
Cedric & Suné Brummer
Ons storie kan beskryf word as Liefde met die eerste oogopslag. Hierdie wonderlike man het in die kantoor ingestap en my voete onder my uitgeslaan. Ons is aanmekaar voorgestel en ons albei het geweet die soektog tot ons lewensmaat is verby.
Ons groot dag het afgespeel tussen Hartbeespoort se berge by GreenLeaves Country Estate, Tuscan. Ons koördineerder, Sonja het ons bygestaan en ons baie gerus laat voel. Syt presies geweet wat ons wou gehad het en syt seker gemaak alles verloop volgens plan sodat ek rustig kon wees terwyl Armon van Bridal by Armon wondere kon verig met my hare, asook Chanteleze wat my grimering prentjie mooi gemaak het.
My ouers, wat al 41 jaar getroud is, se troumars was Trumpet Voluntary. My moeder se gesig, elke keer wanneer sy dit gehoor het kon ek sien hoe sy terug dink aan hulle troudag met hoendervleis en ‘n glimlag en haar oe. Daarom het ek, wat die jongste van 3 is, graag as geskenk aan my ouers, ook daarop ingestap.
NDM Events het ons décor gedoen, Samantha en Chantelle het van ons eerste ontmoeting al my idees geneem, dit mooier gemaak as wat ons dit ooit kon indink en kon alles in hulle bekwame hande los. Hulle het werklik ‘n droom realiteit gemaak. Ons troue het ons so klassiek as moontlik gehou maar tog het ons hier en daar ons persoonlikhede uitbring – daardie ietsie ekstra wat ons troue uniek maak. Ons tafels was versier met romantiese kerse op houttafels en ‘n donkerblou kant “runner” wat onder die Kristal vases van rooi rose gehardloop het.
Ons Pa en Dogter dans was een van die hoogtepunte van die aand omdat dit ‘n verassing was vir die gaste, iets wat ek vir altyd sal koester.
Ons fotograaf Jaun Buys en sy span, van JPB Media Productions, het ons die eer gedoen deur ons hele dag vas te vang op video asook ons bederf met sprokie mooi fotos.
Soos elke meisie van kleins af, het ek gedagdroom van hoe ek graag wil voel en lyk op ons Troudag. Bride & Co het regtig bygedra om vir my die regte rok te laat pas en met my eerste besoek, die eerste rok wat ek aangepas het, het ek geweet.. Die gevoel voor ek myself eers gesien het – die gesigte van my familie en die oomblik toe ek myself in die spieël sien.. Spierwit rok met my mooi kant wynrooi skoene, want almal wat my goed ken sal weet hoe lief ek is vir rooi. Alles het so mooi bymekaar uitgekom.